I: 


Fazilat Khatun e Jannat ki - 


Halake ye Hadees zayeef hai, ye Hadees ki kitaab me nahi seerat ki kitaab me hai, 


Nujratul Majalis, Abdul Rahman Safuri 4 & iaa; ne isko likha hai 


Hazrate Ayesha puchti hain Fatema se, ke beti ye batao tum afzal ho ya mai afzal 
hun, Khatune Jannat ne kaha, ke mai afzal hun isliye ke mai tamaam jannati aurton 
ki sardar hun, beit Fatema, mai apse zyada afzal hun, kaise, Rasulallah £ ne farmaya, 
har jannati aurat apne jannati shohar ke saath jannat me rahegi, mai Rasulallah # ke 
saath rahungi aur tum Ali ke saath, raawi kehte hain ke Fatema ka chehra utar gaya, 
ghumgheen ho gayin, tabhi Ummul Momeneen Hazrate Ayesha ne uthkar dil juhi 
ki, Fatema ke balon par bosa diya, farmaya, Fatema ghumzadah na ho, maine to 
yunhi keh diya tha, tumhari to azmat aur shaan me wo maqaam hai, ke kaash mai 


Ayesha na hoti, tumahre sirk ka ek baal hoti 


Nuzhatulm Majalis, Vol 2, Pg 669 
Hazrate Khadijatul Qubra 4! ii à ṣá farmati hain ke mere shikam me jab Khatun e 


Jannat Fatema tuz Zehra 4 idi à ~) mere shikam me ayin, to jab mai saans leti thi 
to mere saans se khushbu aya karti thi, andhere me mere shikam se noor zahir hota 
jisse pure gahr me roshni ho jati, jab ghar me koi nahi hota to Fatema shikam me 


mujhse guftagu kiya karti 


Jab Fatema ke tulood ka wakht aya to dayin ko bulaya maine, pr koi nahi ayin ye 
kehkar ke tumne Mohammad ka deen qabul kar rakha hai aur hamare budho ko 
bura kehti ho, to Allah ne Amma Hauwwa, Hazrat Maryam, Hazrat Asiya, Hazrat 
Qulsoom (Hazrat Musa ki bahen) as idi 4-4) ko jannat se apki dai banakar bheja, 


phir Fatema ki wiladat hui, ap paida huin Elaan e Nabuwat ke pehle saal me 


Fatema ke arabi zubaan me maaney hote hain ‘jahannam se azaad karne wali’ 

Khud isey Rasulallah # ne farmaya hai, logo, maine apni beti ka naam Fatema isliye 
rakha, Allah Tala ne ise chahne walon ko jahananam se azad farma diya hai 

- Kanzul ummal me Husamuddin Hindi Vol 2 Pg 219 par nakal kiya 

- As Sawarikhul Moharrika me Pg 151 


Rasulallah # ne khud Fatema ka laqab “Zehra'rakha matlab Jannat ki Qali, bachpana 
apka muqaddas, ap ghusse ke alam me dua e halaqat karna chahti par Rasulallah # 
apko rok dete ke mai Nabi banakar bheja gaya hun, Tableegh me apke saath 


madagaar rahin 


Hadees: Rasulallah £ ne Hadees me farmaya, ke meri maa Hauwwa salamun alaiha 
ko jo husn diya tha, Allah ne jab husn ko paida kiya uske 100 hisse kiye, 99 hisse 
meri maa Hauwwa ko de diya aur 1 hisse ko puri qayenat ki aurto me taqseem kar 
diya. Adam 34445 ko jannat me dil khyal ata hai ke Allah ne meri biwi ko kya 
khub husn diya hai, ke tabhi Jibreel 2! 44 hazil hue aur apko le gaye Jannat ke us 
goshey me jo ab tak apse poshida rakha gaya tha, apne dekha ke ek haseen jora jhula 
jhul raha hai, apne pucha ye haseen kaun hai jo meri biwi se zyada haseen 


khubsurat aur jameel hai, farmaya ke ye apki hi aulad me se 


Apki umr 9 saala ki hai, apki walida sakht aleel hoti hain aur ye ‘marzul moat' ka 
wakht hai, apko bulaya aur farmaya ke meri khwaish hai aur Rasulallah 5 tumhare 
kisi baat ko mana nahi karte hain, mai apnu khwaish ko tumhare waseele se Nabi ki 
bargah me arz karna chahti hun (Arodatus Shohadah, Hazrate Shah Abdul Haque 
Mohaddis Dehliv 4 4 ia, Pg 54) ke mere kafan wo chadar ho ke jis par Rasulallah 


5 par wahi ati thi aur ap wo chadar oar liya karte the 


Fatema ti (Ji dl a ap &$ se arz karti hain, ap £ ke ankhon me aansoo aa gaye, 
chadar lekar aate hain usme khuch paiwan lage hue hain, Khadija ap mujhse kehti 
to kya mai mama karta, ye lo chadar, ke tabhi Jibreel >43 445 hazir hote hain, Allah 
farmata hai ke Khadija ne ai mehbub deen ki tableegh me apna saar maal Allah ki 


raah me de diya, Khadija ka kafan hamare zimme hai, usi kafam me apki tadfeen hui 


Apki umr 15 saal ki hui, Hazrat Ali ne khamosh rehkar apki sahabzadi Fatema se 
nikaah karne ki khwaish zahir farmayi, Rasulallah $ Fatema ke paas gaye, Ali ke 
rishte ki baati batayi to ap Sharma ke chali gayin, ab wapas Sarkar Ali se puchte 
hain ke mehar me tum kya tai karte ho, to Ali ne kaha 400 mishkaal mutayan karta 
hun, Nabi akar Fatema ko batate hain , arz karti hain ke mehar to kam hai, mai apke 


chach zaat bhai ki haisiyay aur azmat ko acche tariqe se janti hun par mai bhi to apki 


10. 


beti hun, mera maher to dusri aurto se khuch hat kar aur buland hona chahiye, 


pucha to tum batao, ke kya maher hona chahiye 


Fatema ne arz kiya, ke Allah ke Nabi apne hi farmaya, ke Allah ne mujhe hukm diya 
ke mai Fatema ka nikaah Ali se kar dun, to mera mehar bhi Allah muttayan karega, 
mai apne mehar ka mutalba Rabbey Qayenat se karti hun, farmaya, beti ab ye tere 


aur tere rab de darmiyan ka mamla hai, Mohammad isme se hat jayenge 


Jibreel di 445 aate hain, ek kagaz pe tehreer likhi hui hai, arz karte hain, Ya 
Rasulallah, Rabbey Qayenat ne mujhe bheja, parwa digar ne Fatema ka maher 70000 
jahannamiyo ki azaadi muttayan karta hai. Huzur £ ne Ali ko bulaya, zahiran mehar 


400 mishkaal aur batenan mehar mere gunehgar ummatiyo ki maghfirat 


Nikaah ke wakht Jibreel 22-41 445 aate hain, kehte hain,Ya Rasulallah, zameen par 
Ali ke nikaah ka qudba ap parenge, parwar digar ne asmaano me Ali ka nikaah para 


diya hai, aur usme 40000 muqarrib farishte mojud the 


Najratul Majalis - puri jannat ko sajaya gaya, qudba Janabe Adam adi 4e ne 
paraya, mai gawaah banaya gaya mera bhia Mikael bhi gawah tha aur wakeel khud 


parwar digar e alam tha 


Rasulallah # ne jo jahez apni sahebzadi ko diya, Hazrate Ayesha 4 ¿Jai di m9 ko 
Huzur # ne jahez taiyar karne ki zimmedari di, jahez me ek chadar, ek bistar sada 
kapro ka bana hua, khajur ke patto ki bani hui chatayi, ek chakki thi aata peesne ki, 
mitti ke do gharey paani peeney ke, 4 mitti ke glass, tambe ka ek loata, 1 jora kapra, 
chaandi ke 2 baazuband, 4 takiye jisme khajur ke patto ko bareek pees akr bhar diya 


gaya tha, aur chamro par likhi hui quran ki chan surten 


Shaadi ke pehli raat hai Khatun e Jannat ki, darwaze par ek khatun aati hai aur apni 
bacchi ke liye khuch kapre mangti hai, apne pehle khuch purane kapre dena chahe 
foran hi ap wapas muri aur dulhan ka naya joara utara purana zebetan kiya aur wo 


dulhan ka naya joara apne us khatun ko de diya 


11. 


12. 


13. 


Shaadi ki dusre din subah Rasulallah # apni beti ko lene aate hain, Ali se ijazat 
mangi, Khatune Jannat apne ghar ayin, Nabi £ ne unse pucha ke ai Fatema tumne 
Ali ko kaisa paya, arz kiya, abba jaan kisse apne mera nikaah kar diya, bare ajeeb 
shaks hain, kaha kya hua beti, kaha ke abba jaan, jab mai apne shohar ke kamre me 
dakhil hui to dekha ke zameen shaadi ki mubarakbaad paish kar rahi hai aur Ali 
adhi raat tak zameen se guftagu karte rahe, mujhe khoaf taari hua ke ye kaisa insan 
hai jisse zameen guftagu kar rahi hai, Nabi muskurate hain,beti tu bhi Ali se fazilat 


me kam nahi, Ali se zameen guftagu kar rahi thi aur tu apne kaano se sun rahi thi 


Hazrat Ali & ji àl wa) ka walima - Saad ibn Waqas + jds àl wa) ne ek dumba diya, 
sahabi apne apne gharo me se khajur lakar ikhatta karte hain, gosh bhunaya gaya 
aur khajur khaya gaya, Ali ka walima ho gaya 


Ma-arejun Nabuwat me Hazrat Allama Imam Wayid Moinuddin Kashfi As Shafeyee 
aje à åa me likha hai, ke ek martaba Jumme ka din hai, Hazrat Ali 4e ¿dai di 02) 
pahonche, Nabi £ qudba irshad farma rahe hain, “ai log Hazrat Sulaiman -J 44e ki 
ek sahabzadi thi, bari khubsurat aur jameel thi, nikaah kiya apni beti ka aur jahez 
me ek soney ka taaj apne damaad ke sir par pehnaya aur ek sone ka takht diya jo 


damaad ke baithne ke liye diya, aur andaaz laga lo ke kya kaya nahi diya hoga” 


Hazrat Ali & ji dl ág ke dil me khyal agaya bashri taqaze ke aitbaar se Sulaiman 
audi aae to hamare aka ke ghulam ke hain, agarche Nabi hain magar aka ke maqam 
aur martaba me kamtar hain, to Rasulallah $ ko bhi khuch zyada dena chahiye tha, 
magar foran apne kyhal ko jhatka, ap ghar tashreef laye, dil me lahol para, baat 
khatam ho gayi. Apne khana khaya, bistar par lait gaye, khwab me dekha ke Fatema 
bin Rasul Us (Ji àl = ka ek bara khubsurat alishan mahal hai, khubsurat kanizain, 
doodh, shahed ki nahrain beh rahi hain, ap andar dakhil hue, Fatema ne apko takht 
par baithaya, ke tabhi haseen hoor jo kaneez hain apki, apne usko hukm diya ke 
hamare shohar aye hain, khuch peeney ke cheez paish karo, Ali peetey jaate aur aur 
us kaneez ko dekhte jaate, puri jannat me jitni kanizian mojud thin un sabhi me ye 
sab se afzal, Fatema ne pucha ke ap isey kyun itna dekh rahe hain, farmaya, husn 
lajawab, salikhe mand hai, andaaz bara acha hai, Fatema muskurati hain aur kehti 


hain ye hamari kaniz hai, aur ye Sulaiman -3 44 ki wohi beti hai 


14. 


Jaise hi Hazrat Ali bedaar hue, muskurate hue soche ke aaj khatun e jannat ko 
Rasulallah $ ki bargah se kya mila hai wo dekh chuka hun, Fatema kareeb aati hai, 
kehti hain “ai Hasan ke walid” ap muskura rahe hain, bataiye apko hamari kaniz 


kaisi lagi 


Nemat mile to shukr karo, na mile to sabr karo: 





Khandan Ahle Bait ke ghar me 3 din se faaka chal raha hai, Hazrat Fatema idi Al ye, 
Yi ne Hazrat Salman Farsi + dl (02) ke zariye se ek Yahudi ke yahan se khuch 
sood bulaya, usko taagey se buna, Ali ko diya ke isko le jakar bazaar me baich 
dijiye, iska nafa hum apne kharch me le ayenge aur sala wapas kar denge jo udhaar 
li hai. Hazrat Ali A jds di (02) bazaar gaye, 300 dirham se wo sood bika, loat rahe the, 
ke ek sahil ki awaaz suni, ke ai logo mai muflis aur pareshan hun, hai koi jo mere 
karz mere sir se utar de, ap paas gaye, pucha to us sahil ne karz 300 dirham bataya, 
apne wo firokht ke 300 dirham us sahil ko de diye, wapas ghar toate, puri baat 


batayi, Hazrat Fatema farmati hain bahot acha kiya apne 


Phir ap baccho ke bhuk ka haal dekhe ap ro parey aur bazaar nikle khuch mazduri 
talash karne, raaste me ek shaks surkh rang ka haseen aur jameel khubsurat 
nojawan oont ki lagam pakra hua ja raha hai, usne apse bazaar ka raasta pucha, 
farmaya ke mai wahin jaa raha hun mere saath chalo, pata chala ke wo apna oont 
bechne ja raha hai, nojawan bola ke ap khareed lijiye to mujhe bazaar jaane ki 
zarurat nahi paregi, apne farmaya ke mere paas paise nahi, usne zid kari bahot aur 
keemat 300 dirham batayi, paise jab hoan tab de dijiyega aur mai khud apke ghar se 


udhar ki raqam le ayunga, bahot zid ki usne, ap maan gaye, aur oont le liye usse. 


Ab ap wo oont lekar chale socha ke mai issey hi baich dunga bazaar le jakar waise 
bhi ap bazaar hi jaa rahe the, khuch dur hi chale they ke dusre shaks mila, pucha, Ali 
kahan jaa rahe ho, boley, oont ko bechne jaa raha hun, bola mujhe baich do, apne 
kaha, haan mujhe to baichna hi hai, aur keemat 600 dirham usne khud tai kar di, ap 
boley ke maine to 300 me kharida hai, tum zyada keemat de rahe ho, oont de di aur 
600 dirham le liye apne. Apne socha 300 dirham nafey ke aur 300 dirham utha kar 


rakhunga wo ayega to usey udhar ke loata dunga. 


15. 


16. 


Phir ap bazaar gaye, khana peene ka samaan kharida, wapas ghar tashrif laate hain, 
dekhte hain ke Rasulallah $ mojud hain aur jaisi Ali pe nazar pari Huzur $ ki ap 
muskuraye, kaha, Ali jo sauda hua uski khabar mai dun ya tum doge, kaha, Allah 
aur uska Rasul behtar jaante hain, suno Ali, tumne us saahil ko 300 dirham diye, 
Allah ko tumhari ye ada itni pasand ayi ke jo ootni laya the wo Jibreel the aur jo 
khareed kar le gaye wo Mikael the aur ootni wo Kaswa thi jispe mere beti Fatema 


baith ke Jannat me jayegi 


Ek martaba Khatun e Jannat beemar ho gayi, bistar par hai, Hazrat Ali 4 ¿Jai di (02) 
tashrif laye aur farmaya ke mai apke kya ladun bataiye jis cheez ke liye dil chah raha 
ho mai wo la dun, bahot kehne par apne anaar khaney ki khwaish zahir ki, Ali bahar 
nikle, paisey they nahi apke paas, apne ek Yahudi ke kuan ki paani dhol kar 
mazduri ki, khuch paise miley, apne anaar liye, ghar loat rahe the, ek nabina sahil 
bhuka baitha tha khuch khaney ko maang raha tha, apne suna, uske paas gaye, ek 
pal ruk kar ye socha ke pehli baar bint Rasul ne khuch manga, ek kashma kash thi, 


par agle hi pal us bhuke ko anaar de diya aur apne saamne hi khane ko kaha. 


Ap ghar pahonche, dekhte hain, ke bint Rasul sehataab hain, ghar ke kaam kar rahi 
hain, jaise ap par nigah pari, muskura kar kehti hai, ai Hasan ke walid, ap anaar 
sahil ko khila raha the dil mera bharta jaa raha tha, Allah ne mujhe sehat de di ke 
tabhi Hazrat Salman Farsi +s iJ ù 49 anaar ka ek tokra lekjar salaam karte hue 
hujre me dakhil mhue, boley ye Jibreel kekar ayen hain aur Rasulallah $ ko diya aur 
Allah chahta hai ke ye anaar apke (Rasulallah *) ke dastey mubarak se Ali ko diya 
jayen. Apne us tasht me rakhe anaaro ka shumar kiya, usme 9 anaar the, apne kaha, 
ke Salman apse khuch ghalit ho gayi hai, ye hamare liye nahi wapas de do, Salman 
muskuraye, ye ap kaise keh sakte hain, isliye ke rab farmata hai, ke tum meri raah 
me 1 kharch karoge, mai 10 dunga, lekin ye 9 hain, Salman ne 1 anaar ko apney 
kurtey me se de diya, boley Ali, mai azmaa raha tha, anaar to 10 hi aaye hain. 


- Durrul Naseheen Vol 1 Pg 163 


Wakiya: iske raawi Hazrate Qaab ibn Haibar 4 ¿i à 49 , kehte hain ke Banu 


Sulaim kabile ka ek arabi Rasulallah # ke paas aata hai,aur bhi sahabi tashreef 


farma hain, ye aakar Rasulallah # ke saath battamizi se baat karta hai, Mohammad tu 
aisa hai, tu jadugar hai, Hazrate Umar jalaal me khare hote hain ke Ya Rasulallah ap 
hukm kijiye mai iska sir qalam kar dun, apne unko baitha diya, farmaya, ke bata teri 


haajat bata, kya chahta hai, tummse koi hai jo iski hajat puri kar de 


Wo kehta hai ke ap Allah ke sacche Rasul hain, mai hajat ke liye hi aya tha, galiyan 
is bakraha tha ke apke sabr ka imtehaan lun, Sarkar ke haath me isne Islam qabul 
kiya. Farmaya, koi hai jo isey khuch de de, isey sawari ki zarurat hai, Hazrat Saab 
bin Obada 4s ¿Jai dl (02) ne isko apni taraf se oont diya, kaha aur koi hajat, kaha 


Huzur mere paas imama nahi hai sir par bandne ke liye 


Hazrate Ali ne apna imama utarkar isey de diya, phir pucha aur koi hajat, bola khana 
khana chahta hun, Huzur $ ne pucha ke kaun hai jo isko khana khila de, sabh 
khamosh, ghurwati ka daur tha, koi aage nahi aya, phir apne Hazrat Salman Pharsi 


se farmaya ke ise bint Rasul ke ghar le jao aur khana khila do 


Hazrat Salman Pharsi +s 4-2, use lekar pahonche, farmaya ke Rasulallah ka 
mehman hai aur Sarkar chahte hain ke ap isey khana khilayen. Mehmaan ko 
baithaya gaya, ghar par khuch tha nahi, Khatun e Jannat ne apni chadar Salman ko 
di ke ap isey le jaiye aur baich dijiye, raawi farmate hain ke ek hi chadar thi unke 
paas, aur usi se wo apne sir ko dhaak ti thin. Salman ne wo chadar lekar ek Yahood 
“Shamun” ke paas pahonche, chadar dikhayi ke ye khareedoge, dekha bola ke ye 


khareedne ke layek nahi hai, isme to paiwan lage hue hain 


Hazrat Salman ne bataya ke jante ho ye chadar Khatun e Jannat ki hai, itna sunna hi 
tha, ke us yahood ne us chadar ko kareeb kiya bosa leta hai, bola ai salman tum bari 
muqaddas chadar le aye ho, bola ke agar duniya ka tamam maal ke badle me bhi is 
chadar ko kharreeda nahi ja sakta hai, andar jata hai pura maal lekar ata hai bola ke 
salman jitna chahiye le jaiye saath me mujhe bhi le chaliye ke mai Rasulallah $ ki 
bargah me pahonch kar imaan me dakhil ho jaun, aur chadar bhi wapas tohfe me de 
di Hazrate salman ko. Khatun e Jannat ka maqam ye hai ke jiski chadar ka ek taar 


itna keemti ke puri qayenat ke barabar nahi ho sakti to wo zaat kitni keemti hogi 


17. 


18. 


19. 


Ap beemar huin, Hazrate Asma jo Hazrat Abu Bakr ki zohja hain, apki timaar daari 
karti thin, apne ghusl farmaya, letin, Khatun e Jannat ne apne wisaal ke wakht Ali se 
wasiyat farmayi, ap mere baccho ke saath acha saluk karna, ap kisi ache kabile me 
nikaah farma lena, mujhe raat me dafn karna, Hazrat Ali farmate hain ke asmaan ne 
kabhi apke baal ko nahi dekha tha, mere janaze ka kisi ko iqtela na karna, ap roney 
lagey, phir Malakul Maut hazir hote hain apki rooh kabz karne, apne Allah se ghila 
ki, ke aaj tak mujhe kisi ne chua nahi, meri rooh khud parwar digar kabz farmaye, 
awaaz ayi malakul moat loat aa. Apka wisaal 22 saal ki umr me hua, 15 saal ki umr 
me nikaah me ayin, kul azwaje zindagi hai 7 saal. Ap duniya ke wahid khatun jiski 
rooh parwar digar ne apne dastey kudrat se khud kabz farmayi 

- Allama Imam Ismail Haqqi 4# àl 443, ne Tafsiruhul Byan me Vol 5 Pg 237 


Hadees: Nuzratul Majalis, Vol 2, Pg 228 

Hazrat Abdullah ibn Abbas +s pi dl ṣá; se riwayat hai, kehte hain, Jannat e Nayeem 
me log baghaat me honge, ke itne me ek noor buland hoga unke siro ke upar, to Ahle 
Jannat ghumaan karenge ke suraj tulu ho gaya hai, (halake suraj jannat me nahi hai), 
wo apas me kahengek ke parwar digar ne Jannat me suraj to rakha nahi phir ye 
roshni kaisi hai, ke tabhi jannat ka daroga Rizwan unko batayega, ye noor nikla hai 


Fatema aur Alike muskurane se jo noor nikla hai wo hai ye roshni 


Hadees: ek martaba Hazrate Fatima WE ¿dai ù (02), Sarkar ke paas tashreef layin, 
baba jaan, chakki peeste peeste mere haatho me chalen par gaye hain, mujhe ek 
ghulam ki zarurat hai, ghar ka kaam akeyle karti hun, Ali aur dono baccho ko bhi 


dekhna hota hai, lehaza mujhe ek ghulam ata farma dian 


Sarakar ne farmaya, ai meri bacchi, ghulamo ki zarurat tumse zyada dusro ko hai, 
mai tumhe ek aisa amal na bata dun ke tum wo amal karo aur tumhari din bhari ki 


thakaan utar jaaye. 


Raat me bistar me jaate wakht, ye par liya karo 
V 33 baar subhanallah 
V 33 baar alhamdolillah 
y 34 baar allaho akbar 


20. Hadees: Hazrat Abdullah ibn Abbas 4 (Ji di! (5) se riwayat hai, ke Rasulallah £ 


21. 


ne farmaya, logo, meri beti ka naam Fatema, Allah ne isliye rakha ke Allah ne ise bhi 


dozakh se azaad kiya aur jo issey mohababt kare usey bhi dozakh se azaad kar diya 


Hadees: Al Mustadrak, Vol 3, Pg 189, Hadees 4190 

Riwayat hai Abdullah ibn Masud 4 jdi dl %9 se, ke Sarkar ne irshad farmaya, 
meri beti Fatema ne apni parsai ki hifazt ki, apna taqaddus barkarar rakha, to Allah 
ne Fatema ki jitni Qayamat tak ki aulad hai sab par jahannam ki aag ko haraam kar 
diya, shart ye hai ke Nasb na katne paye 

- Al Mustadrak Vol 3 Pg 189 Hadees 4789 

- Imam Bazzar ne Al Musnad me Vol 5 Pg 223 Hadees 1829 

- [mam Abu Noyem ne Hilyatul Auliya me Vol 4, Pg 188 

- Imam Munawi ne Fatuhul Qadeer Vol 2 Pg 462 


22. Aurton ko Ghar par namaz parne ki Hadees - Sahih Bukhari 


Hadees: Rasulallah # apni beti Sayedna Fatima WE (dl di! (2) ke ghar tashreef le 
gaye, pucha, beti ye batao, ke aurat ke haq me sab se behtar kya hai, Khatun e Jannat 
ne farmaya, ke wo apne ghar me baithi rahe, kaha, aur is se zyada behtar kya hai, 
baba jaan, namaz bhi apne ghar me parhe kaha beti isse zyada aur behtarkya hai, arz 


kiya, namaz apne ghar ke sab se andruni kamre me parhe 


Nabiye paak ne apni Fatema ke paishaniko bosah diya, aur famaya, ke Allah ka 
shukr hai ke Allah ne mujhe tujh jaisi beti ata ki, tune aurat ki fitrat ko pehchan liya 


